Lav et referat af nedenstående tekst:

Tekst:
To ældre damer er blevet udsat for tricktyveri i det centrale Hobro. Det første tyveri skete omkring klokken halv ti på H.I. Bies Plads, hvor en velklædt mand under påskud af at ville låne en telefon, skaffede sig adgang til den 92-årige kvindes lejlighed. Her havde han stjålet 1000 kroner. Senere gik det ud over en 88-årig kvinde i H.I. Biesgade. Ved 13-tiden var det igen en velkædt herre, der var på spil, og han stjal 2500 kroner og et pas fra kvindens lejlighed. - Vi råder selvfølgelig folk til at lade være med at lukke fremmede ind og lade være med at have mange kontanter liggende, siger vagtchef ved Nordjyllands Politi Poul Badsberg til TV2/Nord. Tricktyven beskrives som 190 centimeter høj, 40-50 år gammel, med mørkt, kort hår. Han talte dansk med accent og var lys i huden. Nordjyllands Politi modtager gerne henvendelser om manden på 1-1-4.

Referat:
To tricktyverier er gået ud over to ældre damer i Hobro. Nu advarer politiet mod tyvene.